הכוכב העולה של עולם האופנה כריסטופר קיין ישיק את הקולקציה השלישית שלו ברשת TOP HOP, והפעם גם לקוחות הרשת בישראל יזכו ליהנות ממנה.
בין הפריטים בקולקציה: שמלות שחורות מבדי שיפון, כותנה דקה, וכותנה, מותן גבוהה בגזרה מתרחבת או בגזרה צמודת גוף באורך מידי. נעליים, תיקים, ג'ינס, ג'קט ג'ינס, טייץ שקוף טי שרט כולם בגוונים שחורים עם ניטים מחוררים או חרוזי מראות. שמלות רומנטיות שזורות ניטים מחוררים או חרוזים דמויי מראות קטנות במדי שיפון בגוונים חומים, שמנת ובננה.
הצלחתו של קיין בעולם האופנה היתה מהירה – עם סיום לימודיו בבית הספר לאופנה בלונדון סנט מרטינס, עורכת ווג אנה וינטור כבר הניחה את עינה על קולקציית הגמר שלו. במהירות הוא התבקש לעצב קולקציות מצומצמות לבית האופנה "ורסוס" וורסאצ'ה, וכיום בגיל 26 בלבד הוא בעל קו אופנה יוקרתי הנושא את שמו.
TOP SHOP היתה בין הראשונים לאמץ את קיין ולהעניק לו את החסות הראשונה בשבוע האופנה של בריטניה. הקולציה הנוכחית היא השלישית שלו לרשת האופנה הבריטית ובחנויות היא מוצגת בנפרד מיתר פריטי החנות. הקולקציה מכילה 39 פריטים, כולל אביזרים ומשלבת בין אלמנטים מינימליסטים ומודרניים לצד קלאסיות ועדינות לכדי יצירת מראה הנע בין הרוק צ'יק לזה הרומנטי והרך.
שמלות-800 שקל, טי שירטס-500 שקל, חולצות-500 שקל, נעליים-999 שקל, תיקים–600 שקל, בגדי גוף-600 שקל.
>>> את הקולקציה של קיין ניתן להשיג החל מהיום, ה-30 בספטמבר, TOP SHOP רמת אביב.